Diari Oficial de la Generalitat Valenciana


Sumari del DOGV 7342, del 20-08-2014 (2014/7473)

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual s'autoritza el canvi de titularitat del centre Berklee-Valencia, adscrit a la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7342

Data del DOGV
:   20-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7473


Data del document
:   31-07-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 31 de juliol de 2014, de la Conselleria d'Educació, Cultura i Esport, per la qual s'autoritza el canvi de titularitat del centre Berklee-Valencia, adscrit a la Universitat Politècnica de València. [2014/7473]  
La Llei Orgànica 6/2001, d'Universitats, de 21 de desembre, establix en l'article 5.3 l'obligació de comunicar a la comunitat autònoma la transmissió o cessió entre vius total o parcial, a títol onerós o gratuït, de la titularitat directa o indirecta que les persones físiques o jurídiques tenen sobre les universitats privades o centres universitaris privats adscrits a universitats públiques. La comunitat autònoma pot denegar la seua conformitat fundant-se en l'incompliment del que preveuen els apartats 1 i 2 del mateix article, o per insuficiència de les garanties per al compliment dels compromisos adquirits en el conveni d'adscripció del centre privat a una universitat pública.  
  
La Resolució de 27 de juliol de 2012, de la Conselleria d'Educació, Formació i Ocupació, va autoritzar l'adscripció del centre Berklee-Valencia, de titularitat de l'entitat Berklee Valencia, SL, a la Universitat Politècnica de València.  
Amb data 11 d'abril de 2014, Guillermo Cisneros Garrido i Richard M. Hisey van comunicar, en nom i representació de la Societat Berklee Valencia, SL, la intenció de procedir a la cessió global d'actiu i passiu per part de Berklee Valencia, SL, a favor del seu únic soci, la fundació nord-americana Berklee College of Music Inc, després de l'adopció dels oportuns acords socials que es formalitzaran en una escriptura pública, a l'empara dels articles 81 i següents de la Llei 3/2009, de 3 d'abril, sobre modificacions estructurals de les societats mercantils, després de la qual cosa, Berklee Valencia, SL, s'extingirà com a conseqüència de l'execució de la cessió global.  
La fundació nord-americana Berklee College of Music Inc opera a Espanya a través de delegació que ha sigut degudament constituïda i consta inscrita en el Registre de Fundacions del Ministeri d'Educació, Cultura i Esport sota la denominació Berklee College of Music Inc, delegació de la fundació a Espanya, amb número de registre assignat 1544 i proveïda del CIF H09890726.  
Consta en l'expedient la conformitat de la Universitat Politècnica de València a la subrogació de Berklee College of Music Inc en el conveni d'adscripció que contínua a tots els efectes i en tots els seus termes en vigor.  
Tenint en compte que no concorre cap de les causes que la Llei Orgànica d'Universitats establix per a denegar la sol·licitud, atés que la transmissió no suposa modificació en el projecte docent i acadèmic ni en els compromisos i garanties que oferix el promotor en el moment de l'autorització del centre, ni per la informació facilitada concorre cap de les circumstàncies previstes en l'article 5.2 de la Llei Orgànica d'Universitats, s'estima procedent accedir a la sol·licitud mencionada.  
  
En virtut d'això, a proposta de la Direcció General d'Universitat, Estudis Superiors i Ciència, segons el que disposa l'article 5 de la Llei Orgànica 6/2001, de 21 de desembre, d'Universitats, i fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Autoritzar el canvi de titularitat del centre Berklee-Valencia, adscrit a la Universitat Politècnica de València, propietat de l'entitat Berklee-Valencia, SL, a favor de l'entitat Berklee College of Music Inc, fundació inscrita en el Registre de Fundacions del Ministeri d'Educació, Cultura i Esport, sota la denominació Berklee College of Music Inc, delegació de la fundació a Espanya, amb número de registre assignat 1544 i proveïda de, CIF V68258670.  
  
Segon  
La fundació, com a nou titular, queda subrogada en tots els drets i obligacions del titular anterior.  
  
De conformitat amb el que establixen els articles 107, 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació d'esta resolució.  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació d'esta resolució.  
  
València, 31 de juliol de 2014.- La consellera d'Educació, Cultura i Esport: María José Catalá Verdet.